Case ID: 1149568
Sentence 51: Belə ki, iddiaçının irəli sürdüyü tələb mübahisələndirmə haqqında iddiaya deyil, İPM-in 2.2.8-ci maddəsində nəzərdə tutulmuş “
inzibati nəzarət orqanlarının bələdiyyələrə qarşı iddiaları” növünə aiddir.“Bələdiyyələrin fəaliyyətinə inzibati nəzarət haqqında” Qanunun (iddianın irəli sürüldüyü 2019-cu il 30 aprel tarixdə qüvvədə olan redaksiyada) 1-ci maddəsinə əsasən, bələdiyyələrin fəaliyyətinə inzibati nəzarət - bələdiyyələr, bələdiyyə orqanları və onların vəzifəli şəxsləri (bundan sonra - "bələdiyyələr" adlandırılacaq) tərəfindən Azərbaycan Respublikasının Konstitusiyasına və qanunlarına, Azərbaycan Respublikası Prezidentinin fərmanlarına və Azərbaycan Respublikası Nazirlər Kabinetinin qərarlarına (Naxçıvan Muxtar Respublikasında isə həm də Naxçıvan Muxtar Respublikasının Konstitusiyasına, qanunlarına və Naxçıvan Muxtar Respublikası Nazirlər Kabinetinin qərarlarına) riayət edilməsinin təmin olunması, bələdiyyələr tərəfindən qanunvericiliyin pozulması hallarının aradan qaldırılması məqsədi ilə həyata keçirilən fəaliyyətdir.